***V súvislosti s COVID-19 sme požiadali o stanovisko a radu, ako postupovať v tomto období Prezídium HaZZ - Odbor požiarnej prevencie. Nižšie uverejňujeme stanovisko prezídia v plnom znení. Veríme, že to pomôže aj správcom pri ich rozhodovaní.***

***Mgr. Eugen Kurimský, prezident ZSaUN***

Dobrý deň,

na základe Vašej otázky doručenej na Ministerstvo vnútra SR Prezídium Hasičského a záchranného zboru týkajúcej sa situácie s koronavírusom SARS-CoV-2 a obmedzeniami s tým spojenými a na to nadväzujúce plnenie povinností na úseku ochrany pred požiarmi uvádzame nasledovné.

Právna úprava mimoriadnej situácie, ktorá je v súčasnosti v Slovenskej republike vyhlásená nepodlieha právnym predpisom na úseku ochrany pred požiarmi, a preto nie sme kompetentní  vykladať tieto právne predpisy, ktoré riešia takéto osobitné stavy, osobitné režimy, resp. situácie a pod. Taktiež ani právna úprava na úseku ochrany pred požiarmi neupravuje napr. vyhlásenú mimoriadnu situáciu v nadväznosti na plnenie povinností na úseku ochrany pred požiarmi.

**Máme však za to, že ak sa určité povinnosti na úseku ochrany pred požiarmi napr. vykonávanie preventívnych protipožiarnych prehliadok, vykonávanie školení na úseku ochrany pred požiarmi,  vykonávanie odborných príprav a pod. neplnenia, takto vyhlásená mimoriadna situácia z dôvodu ochrany života a zdravia obyvateľstva je dostatočným a akceptovateľným dôvodom na primerané nesplnenie týchto zákonných povinností na úseku ochrany pred požiarmi v stanovených lehotách.**

S pozdravom

mjr. Mgr. Slavomír Fabuľa

Ministerstvo vnútra SR

Prezídium HaZZ

Odbor požiarnej prevencie

vedúci oddelenia všeobecnej štátnej správy